## El Consell aprova un conveni entre Labora i Cermi per a millorar la inclusió laboral de les persones amb discapacitat

*** El Consell impulsa un acord per a posar en marxa el projecte Xarxa Capacitem amb una aportació de 230.000 euros**

El Consell ha aprovat un conveni entre el Servici Valencià d’Ocupació i Formació (Labora) i el Comité Espanyol de Representants de Persones amb Discapacitat (Cermi) per a posar en marxa el projecte Xarxa Capacitem, un pla que busca millorar la inclusió laboral de les persones amb discapacitat i al qual la Generalitat destina 230.000 euros.

A través de la iniciativa Xarxa Capacitem, es proporciona al personal de Labora un conjunt de recursos addicionals perquè adopte una perspectiva transversal en l’atenció a les persones amb algun tipus de discapacitat.

Es busca així oferir atenció integral i millorar l’ocupabilitat d’este col·lectiu de persones. Per a aconseguir estos objectius, s’utilitzarà el manual amb la metodologia Xarxa Capacitem, desenrotllat l’any passat durant la fase pilot del projecte.

Fecha: 22/10/2024